Jumătate din şoseaua ce face legătura între Bucureşti şi Autostrada spre Ploieşti nu este luminată.

Pe margini sunt montaţi stâlpi şi becuri led, însă nu funcţionează. Compania de drumuri a descoperit problema abia după ce a inaugurat, la finalul anului trecut, ultimii 3 kilometri din aşa-numita autostradă urbană.

Explicaţia constructorului a fost că au dispărut 4 kilometri de cabluri electrice care erau îngropate în pământ. Furtul a fost reclamat la Poliţie.